Nirvana (amerikiečių grupė)

Nirvana – amerikiečių roko grupė, kilusi iš Aberdeen miestelio Vašingtono valstijoje. Su savo hitu „Smells like Teen Spirit“ iš savo 1991 išleisto albumo „Nevermind“, Nirvana pasirodė iš pogrindžio kartu iškeldama alternatyvaus roko stilių, vadinama grunge (grandžas). Kitos Sietlo grunge grupės, kaip Alice in Chains, Pearl Jam ir Soundgarden taip pat išpopuliarėjo ir to dėka grunge tapo dominuojants muzikos stilius radijo stotyse ir muzikinėse televizijose nuo 10 dešimtmečio pradžios iki jo vidurio.

Nirvanos lyderį Kurt Cobain žiniasklaidos pradėjo vadinti „Kartos atstovu“, su „Vedančiąja grupe“ „X-kartai“ (taip buvo vadinami tuometiniai paaugliai). Cobain jautėsi nepatogiai dėl jam skiriamo dėmesio, todėl skyrė jėgas grupės muzikai, kuri turėjo išbandyti Nirvanos auditoriją, trečiajame savo albume „In Utero“. Kol Nirvanos, kaip vyraujančios grupės statusas nyko, jų fanų branduolys, praėjus keliems mėnesiams po „In Utero“ išleidimo įsimylėjo grupės tamsesnį ir ne tokį nudailintą, bei paviršutinišką vidų, ypač po 1993 m. Nirvanos pasirodymo „MTV Unplugged“.

Trumpas Nirvanos egzistavimas baigėsi 1994 m., kartu su lyderio Kurt Cobain mirtimi, tačiau grupės populiarumas išliko. Praėjus 8 metams nuo Cobain mirties, daina „You know You‘re right“, įrašyta likus dviem mėnesiams iki Cobain’o mirties, užkopė į topų viršūnes visame pasaulyje. Nuo pat Nirvanos debiuto, grupė pardavė daugiau nei 60 milijonų albumų kopijų visame pasaulyje. Vien Jungtinėse Valstijose parduota 10 milijonų „Nevermind“ albumo kopijų.

Istorija 
Kurt Cobain ir Krist Novoselic susitiko 1985 m. Abu jie buvo grupės „The Melvins“ fanai, ir dažnai būdavo grupės repeticijose. Po kelių nesėkmingų bandymų suformuoti savo grupę, duetas įtraukė būgnininką Aaron Burckhard, sukurdami pirmąsias užuomazgas to, kas vėliau bus Nirvana. Vėliau Cobain teigė jog jie skambėjo taip lyg plagijuotų grupes: „Gang of Four“ ir „Scratch Acid“. Po kelių mėnesių Burckhard buvo išmestas iš grupės ir jį pakeitė Dale Crover iš „The Melvins“, kuris grojo pirmosiose Nirvanos dainų versijose. Sekantis būgnininkas Dave Foster grupėje ilgai taip pat neužsibuvo.

Kelis pirmuosius mėnesius, grupė turėjo daug vardų, kaip „Skid Row“, „Pen Cap Chew“ ir „Ted Ed Fred“. Galiausiai 1988 metų kovą grupė pasirinko pastovų Nirvanos vardą. Po kelių mėnesių grupė susirado pastovų būgnininką Chad Channing.

Pirmasis oficialus Nirvanos leidinys buvo singlas „Love Buzz/Big Cheese“, išleistas 1988 m. 1989 metais „Sub Pop“ įrašų studijoje grupė išleido savo pirmąjį albumą „Bleach“. Iš pradžių buvo išleista 1000 vinilinių plokštelių, kurios buvo parduotos „Lamefest“ Sietle 1989 metų rugpjūčio 8 d. „Bleach“ albumui padarė įtaką tokios grupės kaip „The Melvins“, „Mudhoney", „Black Sabath“, „Led Zeppelin“. 2001 metais duodamas interviu „Rolling Stone“ žurnalui Krist teigė jog pakeliui į vieną iš pirmųjų turų grupė klausė kasetės, kurios vienoje pusėje buvo įrašyta „The Smithereens“ dainos, o kitoje kasetės pusėje juodojo metalo grupės „Celtic Frost“ dainos. Jis mano, kad šis derinys taip pat turėjo įtakos dainų kūrimui.

Albumo „Bleach“ įrašymas kainavo 606,17 $, kuriuos grupei davė Džeisonas Evermanas (Jason Everman). Evermaną su Cobain supažindino Dilanas Karlsonas (Dylan Carlson), tačiau jis Čeiningą pažinojo nuo 5 klasės. Evermanas pradėjo būti kartu su grupe ir pats pasiūlė pingus jiems. Nors jis ir negrojo „Bleach“ albume, tačiau jis buvo įrašytas kaip antrasis gitaristas albume, kaip teigė Novoselikas, kad Evermanas jaustųsi geriau kaip grupės narys. Kai albumas buvo baigtas Evermanas trumpą laiko buvo antrasis gitaristas Nirvanoje, bet buvo atleistas po jų pirmojo turo JAV. Vėliau Evermanas grojo bosine gitara grupėje „Soundgarden“, bet po to prisijungė prie grupės „Mind Funk“.

1990 metų pradžioje grupė pradėjo dirbti su nauju prodiuseriu Baču Vigu (Butch Vig), kad galėtų pradėti įrašinėti sekantį albumą. Repeticijų metu Kristas ir Kurtas suprato jog Čadas nėra būgnininkas kurio grupei reikia, todėl jis buvo atleistas iš grupės. Po kelių savaičių su Deilu Kroveriu (Dale Crover) iš „The Melvins“, grupė pasamdė „Mudhoney“ būgnininką Daną Petersą (Dan Peters), su kuriuo įrašė dainą „Sliver“. Vėliau tais pačiais metais Bazas Osbornas (Buzz Osborne) iš „The Melvins“ pristatė Kurtui ir Kristui, Deivą Grolą (Dave Grohl), kuris kaip tik ieškojo naujos grupės.

Kai 1991 metais ant parduotuvių prekystalių atsirado Nirvanos albumas „Nevermind“ (kuriame Chad Channing pakeitė Dave Grohl), tačiau viskas pakrypo kita linkme. Po šio albumo pasirodymo Nirvana sulaukė visuotinio pripažinimo. Visi 50 tūkstančių albumo kopijų, skirtų Amerikos pirkėjams, ir 8 tūkstančiai – Anglijos rinkai, buvo išparduoti per dvi dienas. Spalio 12-ąją „Nevermind“ pateko į Amerikos hit paradą ir per dvi savaites jų albumas tapo platininiu. Visame pasaulyje šio albumo buvo parduota 9 milijonai vienetų, iš jų 4 milijonai – JAV. „Nevermind“ – grandžo albumas skirtas platesniai rinkai nei „Bleach“. Albume skamba tokie hitai, kaip „Smells Like Teen Spirit“. Daina, kurios pavadinimas kilo nuo dezodoranto „Teen Spirit“ pavadinimo. Šis kūrinys atnešė grupei pasaulinę šlovę. „Smells Like Teen Spirit“ vaizdo klipas MTV muzikos kanale kelias savaites kasdien buvo rodomas po 5-6 kartus.

Nirvanos pabaiga 
1994 m. balandžio 8 d. Kurt Cobain buvo rastas kambaryje virš garažo, negyvas su šautine žaizda galvoje. Kaip paaiškėjo vėliau jo kraujyje buvo tris kartus mirtiną dozę viršijantis heroino kiekis. Oficialiais duomenimis Kurt Cobain susileido mirtiną heroino kiekį ir nusišovė.

Lietinga balandžio 9 dieną didžiulė masė grupės gerbėjų susirinko Sietle (Seattle) pagerbti Kurt Cobain. Paskutinį kartą tokia tragedija muzikos pasaulyje buvo įvykusi mirus Džimiui Hendriksui (Jimi Hendrix).

Deivas Grolas (Dave Grohl) ir Kristas Novoselicas (Krist Novoselic) buvo sukrėsti, tačiau vietoje nestovėjo. Deivas įkūrė grupę Foo Fighters, kurioje taip pat buvo ir Patas Smearas (Pat Smear – buvęs antrasis, laikinasis Nirvanos gitaristas). Foo Fighters susilaukė populiarumo ir iki šių dienų yra viena populiariausių Roko grupių.

Krist Novoselic atsisakė groti kartu su Deivu jo grupėje, nes bijojo jog dauguma gerbėjų pamanys, kad Foo Fighters tėra pigi Nirvanos kopija. Todėl jis suformavo savo grupę Sweet 75. Tačiau ši grupė iširo išleidusi vieną albumą. Dabar Kristas aktyviai dalyvauja politikoje, tačiau kartais pasirodo scenoje su savo bosine gitara. Jis išleido knygą pavadinimu „Of Grunge and Government: Let’s Fix This Broken Democracy“ (Iš grundžo ir valdžios: sutvarkykime šią sugadintą demokratiją).

Nariai 
 Kurt Cobain – vokalas, gitara (1987–1994)
 Krist Novoselic – bosinė gitara (1987–1994)
 Dave Grohl – mušamieji, pritariamasis vokalas (1990–1994)

Buvę Nariai 
 Aaron Burckhard – mušamieji (1987)
 Dale Crover – mušamieji (1987–1988, 1990)
 Jason Everman – gitara (1989)
 Chad Channing – mušamieji (1988–1990)
 Dan Peters – mušamieji (1990)
 Pat Smear – gitara (1993–1994)

Diskografija 
 Bleach (1989)
 Blew EP(1989)
 Nevermind (1991)
 Hormoaning EP (1992)
 Incesticide (1992)
 In Utero (1993)
 Unplugged In New York (1994)
 Singles (1996)
 From The Muddy Banks of The Wishkah (1996)
 Nirvana (2002)
 With The Lights Out (2004)
 Sliver: The Best of the Box (2005)
 Live at Reading (2009)

Singlai

Video Klipai

Nuorodos 

 Nirvanos diskografija
 

Grunge atlikėjai
JAV roko atlikėjai